Tel Avivo Hapoel (krepšinio klubas)

Tel Avivo „Hapoel“ – Izraelio krepšinio klubas iš Tel Avivo.

 Istorija 
Įkurtas 1935 m. kaip Tel Avivo „Hapoel“ sporto klubo krepšinio sekcija, kurioje žaidė daugiausia socialistinės „Histadrut“ profesinės sąjungos nariai.Sport, Politics and Society in the Middle East, 2019. „Hapoel“ geriausi laikai buvo XX a. 7-asis dešimtmetis, kai komanda iškovojo vienintelius penkis Izraelio čempionų titulus ir dar dusyk liko antra. „Hapoel“ aršiuose derbiuose varžydavosi su Tel Avivo „Maccabi“. Visgi, pastarasis klubas vėliau ėmė visiškai viešpatauti Izraelio lygoje.

1980 ir 1988 m. „Hapoel“ pasiekė Koračo taurės pusfinalius.

1995 m. „Histadrut“ nutraukė paramą „Hapoel“ sporto klubui ir pardavė privatiems asmenims. Keletą metų klubą rėmė Rusijos milijonierius Vladimiras Gusinskis, „Ultras Hapoel Tel Aviv – Since 1999“. ultrashapoel.com. bet paramai pasibaigus, „Hapoel“ pateko į finansinę duobę, kelis kartus iškrito į antrąją lygą, o 2007 m. bankrutavo. „Hapoel“ fanai įkūrė „Hapoel Ussishkin“ klubą, kuris pradėjo savo rungtynes penktajame šalies divizione.„Hapoel Tel Aviv BC – TheSportsDB.com“. Klubas sėkmingai kopė į viršų ir 2010 m. pasiekė antrąją lygą. Tada „Hapoel Ussishkin“ nupirktas vieno verslininko, išpirktos buvusio „Hapoel“ klubo autorinės teisės ir pavadinimas. 2012 m. klubas grįžo į aukščiausiąją lygą.

2024–2025 m. sezone į komandą investuoti dideli pinigai, pasikviesta Eurolygos, buvusių NBA žaidėjų (Brunas Kaboklas, Patrikas Beverlis, Jamas Madaras, Džonatanas Motlis), buvęs Vilniaus „Ryto“ lyderis Markusas Fosteris, ilgametis Eurolygos klubų treneris Dmitris Itudis. Tokia komanda be didesnio pasipriešinimo laimėjo Europos taurę ir iškovojo vietą Eurolygoje.

 Sudėtis 

 Pasiekimai 
 Europos taurė: 2025 m.
 Izraelio krepšinio lyga: 1959–60, 1960–61, 1964–65, 1965–66, 1968–69 m.
 Izraelio krepšinio taurė: 1961–62, 1968–69, 1983–84, 1992–93 m.
 Izraelio antroji krepšinio lyga: 1998, 2002, 2012 m.

 Lietuviai 
 Virginijus Praškevičius (2003–2004 m.)

 Treneriai 

  Haim Hazan (1970–1972, 1975–1976 m.)
  Jehošua Rozin (1978–1979, 1983–1985 m.)
  Geršon Dekel (1982–1983 m.)
  Pini Geršon (1985–1986 m.)
  Ralph Klein (1991–1993 m.)
  Zvi Šerf (1993–1995 m.)
  Johnny Neumann (1998 m.)
  Arik Šivek (2001–2002 m.)
  Uri Šelef (2007–2009 m.)
  Šaron Avrahami (2009–2011, 2015–2017 m.)
  Erez Edelstein (2011–2014 m.)
  Oded Kattaš (2014–2015 m.)
  Rami Hadar (2017 m.)
  Roy Hagai (2017 m.)
  Danny Franco (2017–2019, 2021–2024 m.)
  Ariel Beit-Halahmy (2019–2020 m.)
  Ioannis Kastritis (2020–2021 m.)
  Stefanos Dedas (2024 m.)
  Dmitris Itudis (2024–)

 Šaltiniai 

Kategorija:Izraelio krepšinio klubai